cyanic-selkie/wikianc huggingface dataset:
Vinny Appice
Yksityiselämä
Appice on sukujuuriltaan amerikanitalialainen, ja hän on naimisissa Justine Appicen kanssa.
Kiltinänsaame
Kiltinänsaame eli kildininsaame on Venäjällä puhuttava uralilainen kieli, jota puhuvat kiltinänsaamelaiset. Se kuuluu saamelaiskielten itäsaamelaiseen haaraan. Sen lähimpiä sukukieliä ovat inarinsaame, koltansaame, akkalansaame ja turjansaame.
Nimen alkuperä
Kiltinä on saari Kuolan niemimaan pohjoisrannikolla Murmanskin koillispuolella. Suomen kielessä suositellaan käytettäväksi nimityksiä kiltinänsaame ja kiltinänsaamelainen vierasperäisten nimitysten kildininsaame ja kildininsaamelainen sijaan, joskin molempia muotoja näkee yleisesti käytettävän. Kiltinänsaamelaiset kutsuvat itseään nimellä са̄ммьленч (saaḿḿlentš) ja kieltään nimellä са̄мь кӣлл (saaḿ kiill).
Nykytilanne
Kiltinänsaamea puhuu Venäjällä Kuolan niemimaalla noin 650 ihmistä. Se on puhujamäärältään suurin itäsaamelaisista kielistä, mutta sen tulevaisuus on silti epävarmempi kuin inarinsaamen tai koltansaamen. Kiltinänsaamea puhutaan laajalla alueella Kuolan niemimaan keskiosissa erityisesti Lovozeron (Luujärven) alueella. Läheisintä sukukieltä akkalansaamea pidetään toisinaan kiltinänsaamen murteena.
Kiltinänsaamelle luotiin latinalaiseen kirjaimistoon pohjautuva kirjakieli 1930-luvulla. Sen käyttö kuitenkin tyrehtyi pian. Vasta 1970-luvulla kirjakielen kehitystyö käynnistyi uudelleen. Silloin luotiin uusi kiltinänsaamen aakkosto, joka perustui kyrilliseen kirjaimistoon. Kirjakielen käyttöönottoa haittaavat kuitenkin kielen hajaantuminen useiksi murteiksi, kirjoitustavan vakiintumattomuus sekä pieni, vanheneva käyttäjäkunta. Myös yhä lisääntyvä venäjän kielen käyttö on vakava uhka koko kiltinänsaamen olemassaololle.
Itäsaamelaiskielet
Itäsaamelaiskielet eli itäsaamelaiset kielet on uralilaiseen kielikuntaan kuuluva kieliryhmä. Siihen kuuluu viisi kieltä: inarinsaame, koltansaame, akkalansaame, kiltinänsaame ja turjansaame. Niitä puhutaan Suomen ja Venäjän Lapissa. Yhdessä länsisaamelaiskielten kanssa ne muodostavat saamelaiskielten ryhmän.
Itäsaamelaiskielten puhujamäärät vaihtelevat alle kymmenen elossa olevan puhujan käyttäjäryhmistä muutaman sadan puhujan käyttäjäryhmiin. Yhteensä itäsaamelaiskielillä on yli 1 300 puhujaa.
Tiurulan ortodoksinen seurakunta
pienoiskuva|Tiurulan pyhittäjä Serafim Sarovilaisen muistolle pyhitetty kirkko. Tiurulan ortodoksinen seurakunta sijaitsi Laatokan länsipuolella, pääasiassa luovutetussa Karjalassa. Se kuului Karjalan hiippakunnan kuudenteen valvontapiiriin ja seurakunnan alue käsitti Hiitolan, Kurkijoen, Parikkalan, Rautjärven, Saaren ja Simpeleen kunnat.
Seurakunnan jäsenmäärä
Tiurulan seurakunnassa oli 1 585 jäsentä vuonna 1931 ja 1 196 jäsentä vuonna 1937. Suurin osa seurakunnan jäsenistä asui Hiitolassa ja Kurkijoella.
Kirkot
Tiurulan ortodoksisella seurakunnalla oli kaksi kirkkoa. Hiitolan kunnan Tiurulan kylässä sijaitsi pyhittäjä Serafim Sarovilaisen muistolle pyhitetty ja vuonna 1922 valmistunut Tiurulan kirkko. Kurkijoen kunnan Raholan kylässä oli Neitsyt Marian ilmestyksen muistolle pyhitetty ja vuonna 1933 valmistunut Kurkijoen kirkko. Molemmat kirkot säilyivät ehjinä talvisodasta, mutta tuhoutuivat jatkosodassa. .
Historia
Tiurulan ortodoksinen seurakunta perustettiin 1500-luvulla ja Tiurula oli tämän seurakunnan keskuksena. Tiurulan ja Veijalan ortodoksisten kappeliseurakuntien alueista muodostettiin luterilainen Hiitolan seurakunta vuonna 1610 Ruotsin harjoittaman luterilaistamisen johdosta. Uudelleen Tiurulan ortodoksinen seurakunta perustettiin vuonna 1836. Vuonna 1934 seurakunnan keskus siirrettiin Hiitolasta Kurkijoelle.
Alueluovutusten myötä merkittävä osa Tiurulan seurakuntaa luovutettiin Neuvostoliitolle ja suurin osa seurakunnan väestöstä hajaantui jäljelle jääneeseen Suomeen. Tämän johdosta Tiurulan seurakunta lakkautettiin muiden luovutettujen alueiden seurakuntien tavoin vuonna 1949. Suomen ortodoksisen kirkon uuden seurakuntajaon mukaan Suomen puolelle jääneet osat entisestä Tiurulan seurakunnasta tulivat kuulumaan Lappeenrannan ortodoksiseen seurakuntaan.
Kalle Piilonen
Kalle Kustaa Piilonen (25. joulukuuta 1844 Äänekoski – 8. heinäkuuta 1919 Äänekoski) oli suomalainen maanviljelijä, valtiopäivämies ja liikemies.
Piilosen vanhemmat olivat talollinen Juho Piilonen ja Anna Erkintytär ja puoliso vuodesta 1873 Maria Vilhelmina Kauppinen (k. 1932). 1870-luvun lopulla Piilonen hankki metsätiloja, yhteensä noin 15 000 hehtaaria. Hän omisti yhdessä William Ruthin kanssa Keiteleen ensimmäisen Eno-nimisen höyryhinaajan, joka tuotiin järvelle 1878, ja perusti Äänekosken alueen ensimmäisen yksiraamisen höyrysahan 1882. Myytyään omistamiaan tiloja Äänekoski Oy:lle hän jäi viljelemään Suojoen-tilaa, jossa harjoitti myös laajamittaista suonraivausta.
Piilonen oli talonpoikaissäädyssä viisillä valtiopäivillä, 1888, 1894, 1899, 1900 ja 1904–1905, ensimmäisillä Laukaan ja sitten Saarijärven tuomiokunnan edustajana. Hän esitti 1888 poikittaisradan rakentamista Haapamäeltä Savon radalle ja 1894, että tämä rata kulkisi Jyväskylän ja Suolahden kautta. Ratahanke toteutuikin osittain, kun Haapamäki-Jyväskylä-Suolahti -rata valmistui 1898. Piilonen ajoi myös kanavayhteyden rakentamista Keiteleen ja Päijänteen välille. Piilosen aloitteesta perustettiin Äänekosken ensimmäinen kansakoulu 1880-luvun alussa Piilolanniemeen. Hän vaikutti myös siihen, että Keski-Suomen kansanopisto perustettiin Äänekoskelle 1898.
Oktanoli
Oktanoli eli 1-oktanoli eli n-oktanoli eli oktyylialkoholi eli heptyylikarbinoli on kahdeksanatomisesta hiiliketjusta koostunut väritön normaaliolosuhteissa nestemäinen alkoholi, jota esiintyy luonnossa estereissä. Oktanoli on primäärinen alkoholi. Harvinaisempia muotoja ovat 2-, 3- ja 4-oktanolit, jotka ovat sekundäärisiä alkoholeja.
Yhdistettä esiintyy myös kukkien tuoksuissa ja semiokemikaalina eliöiden viestinnässä.
Likiarvo
Numeerisessa matematiikassa luvun x likiarvolla tarkoitetaan mitä tahansa sellaista reaalilukua y, että erotuksen itseisarvo |x−y| on pienempi kuin jokin ennalta määrätty positiivinen arvo. Likiarvoja voidaan käyttää vertailemaan lukujen suuruuksia, jos näitä ei pysty muuten vertailemaan. Toisaalta, vaikka reaaliluvuille x ja y olisi voimassa x < y, voi näiden lukujen likiarvoille olla voimassa y > x. Tällaisten tilanteiden välttämiseksi voidaan monesti arvioida luvun likiarvon tarkkuutta ja tutkia, kuinka suureksi virhe voi korkeintaan kasvaa laskennan aikana.
Monissa fysiikan laskelmissa on tärkeää osata arvioida likiarvoilla. Esimerkiksi paloturvallisuuslaskelmissa on pystyttävä laskemaan, minkä verran rakenteet kestävät mitäkin lämpötilaa. Tällöin jos tukipalkin mittoja ei pystytä laskemaan tarkasti, voidaan laskea, kuinka paljon heikompi palkki kestää, ja näin valita rakennukseen tätä vahvempi palkki.
Spokanen piirikunta
Spokanen piirikunta on Yhdysvaltojen Washingtonin osavaltiossa sijaitseva piirikunta. Sen väkiluku oli 539 339 vuonna 2020. Piirikunnan hallintokeskus on Spokanen kaupunki. Piirikunta on perustettu vuonna 1858.
Väestö
Vuonna 2020 Spokanen piirikunnan 539 339 asukkaasta valkoisia oli 88,9 %, aasialaisia 2,4 % ja mustia 2,0 %. Vuonna 2019 7,4 % asukkaista puhui kotonaan jotain muuta kieltä kuin englantia ja 5,4 % asukkaista oli syntynyt ulkomailla.
Toini Gustafsson
Toini Lempi Gustafsson-Rönnlund (o.s. Karvonen, s. 17. tammikuuta 1938 Suomussalmi, Suomi) on ruotsalainen hiihtäjä, jonka parhaat menestysvuodet ajoittuivat 1960-luvulle.
Blohm + Voss
pienoiskuva|Telakka toukokuussa 2015. Blohm + Voss on saksalainen telakkayhtiö, jonka pääkonttori on Hampurissa, Saksassa. Se on osa ThyssenKrupp-konsernia. Yhtiö on valmistanut myös sotilaslentokoneita.
Alku
Hermann Blohm ja Ernst Voss perustivat 5. huhtikuuta 1877 telakan ja konepajan nimellä Blohm + Voss avoimena kauppayhtiönä (offene Handelsgesellschaft). He saivat Hampurin kaupungilta 15 000 m² tontin Elben saarelta.
Toini Gustafsson
Grenoblen talviolympialaisissa 1968 Gustafsson saavutti kultamitalin 5 ja 10 kilometrin kilpailussa. Viestissä hän hiihti nopeimman yksityisajan, mutta siitä huolimatta Ruotsi jäi hopealle. Samana vuonna Gustafsson palkittiin Svenska Dagbladetin kultamitalilla.
Blohm + Voss
Alku
Yhtiö laajeni, ja sillä oli 1800-luvun lopulla telakoita myös Englannissa.
Toini Gustafsson
Gustafsson voitti 10 kilometrin kilpailun Holmenkollenin hiihtokisoissa vuosina 1960, 1967 ja 1968, Ruotsin hiihtokisoissa vuosina 1966 ja 1967 sekä Salpausselällä vuonna 1968.
Blohm + Voss
Ensimmäinen maailmansota
Telakka kunnostautui sukellusveneiden rakentamisessa. Sodan loputtua työläis- ja sotamiesraati pyrki ottamaan telakan haltuunsa, mutta valtaus torjuttiin. Laivojen myynti oli ymmärrettävästi vähäistä. Joitakin aluksia telakka rakensi HAPAG ja Norddeutscher Lloyd -yhtiöille.
Hyperinflaation aikaan (pahimmillaan vuonna 1923) telakalla oli töissä vain 3 000 henkeä. Hermann Blohm kuoli vuonna 1930.
Toini Gustafsson
Toini Gustafsson-Rönnlund oli ammatiltaan liikunnanopettaja. Hän on kansallisuudeltaan suomalainen, syntynyt Suomussalmella, mutta hänet lähetettiin sotalapseksi Ruotsiin vuonna 1944, jolloin hän oli kuusivuotias.
Blohm + Voss
Ensimmäinen maailmansota
Saksan sotilaallinen varustautuminen alkoi Adolf Hitlerin noustua valtaan tammikuussa 1933. Samana vuonna telakalta laskettiin vesille koulualus Gorch Fock. Tähän aikaan yhtiö perusti tytäryhtiökseen lentokonetehtaan Hamburger Flugzeugbau.
Toini Gustafsson
Vuonna 1969 ilmestynyt Toini Gustafssonin elämäkertakirja on nimeltään Från adresslapp till guldmedalj.
Blohm + Voss
Toinen maailmansota
Yhtiö valmisti muun muassa Admiral Hipperin vuonna 1936 ja Taistelulaiva Bismarckin. Sukellusveneiden tuotanto oli suurta, kaikkiaan 238 venettä.
Toini Gustafsson
Gustafsson-Rönnlundin aviomies Assar Rönnlund oli myös maastohiihdon olympiavoittaja. Hänen pikkuserkkunsa Kirsti Karvonen voitti 18-vuotiaitten tyttöjen Suomen mestaruuden vuonna 1962 ja sijoittui naisten SM-hiihdoissa parhaimmillaan viidenneksi.
Blohm + Voss
Toinen maailmansota
Sodan lopussa 16 000 henkilön työvoimasta suurin osa oli pakkotyössä olleita keskitysleirivankeja. Britit purkivat telakoita sodan jälkeen.
Kylmä sota
1. huhtikuuta 1951 alkoi laivojen korjaus; yhtiön nimi oli Steinwerder Industrie AG. 1950-luvun puolivälissä puolet osakekannasta siirtyi Thysseneille.
Nykyaika
Vuonna 1995 Blohm + Voss AG jaettiin osiin: Blohm + Voss GmbH (telakka, 10 000 työntekijää) ja Blohm + Voss Repair GmbH (korjaustelakka, 350 työntekijää) ja BV Industrietechnik GmbH (koneenrakennus).
5. tammikuuta 2005 Thyssenkrupp Marine Systems AG otti vallan. Siihen kuuluu
Aktiivisuuspedagogiikka
Aktiivisuuspedagogiikka on eräs opetuksen toteuttamisen tapa ja keino.
Oppilaan tai jopa aikuisen oppimisen uskotaan perustuvan lapsen tai aikuisen aitoihin kokemuksiin, joita hän on saanut leikkimällä, työtä tekemällä tai ilmiöitä tutkimalla. Ajatuksena on myös turvata lapsen tai aikuisenkin mahdollisuus osallistua aktiivisti oman toimintansa ohjaamiseen.
Historiaa
Eräänlaisena aktiivisuuspedagogiikan perustajana voidaan pitää John Deweytä, joka enemmän kuin kukaan toinen teoreetikko on vaikuttanut nykyisin vallalla olevaan ”uuden koulun” ajatukseen kaikkialla maailmassa. Tämä Deweyn aikuispedagogiikka on vaikuttanut muun muassa W. H. Kilpatriciin ja projektimetodiin sekä eurooppalaiseen ajatukseen työkoulusta, jonka luojina ovat toimineet J. Linghart, O. Decroly ja G. Kerschenstern.
Zlatko Dedič
thumb|Zlatko Dedič vuonna 2009. Zlatko Dedič (s. 5. lokakuuta 1984 Bihać) on slovenialainen jalkapalloilija, pelipaikaltaan hyökkääjä.
Dedič pelasi juniorivuosinaan FC Koperissa. Samasta seurasta alkoi myös hänen ammattilaisuransa vuonna 2000; siellä hän pelasi vuoden verran. Dedič on sen jälkeen kiertänyt italialaisseuroissa, muun muassa Parma FC:ssä, Empoli FC:ssä ja Piacenza Calciossa. Vuonna 2009 hän siirtyi Saksaan VfL Bochumin joukkueeseen ja pelaa nykyisin lainasopimuksella Dynamo Dresdenissä.
Dedič on maajoukkueessa pelannut 37 ottelua ja tehnyt kuusi maalia. Hän oli myös alle 21-vuotiaiden organisaatiossa.
Joseph Bell
Bell tunnettiin tarkkanäköisenä ja loogisena miehenä, joka saattoi tehdä yksityiskohtaisia päätelmiä potilaistaan tarkastelemalla näissä sellaisia piirteitä, joita useimmat muut eivät panneet merkille. Bellin alaisuudessa vuonna 1877 opiskellut Arthur Conan Doyle käytti häntä myöhemmin esikuvana kuvitteelliselle Sherlock Holmesin salapoliisihahmolleen, minkä tunnusti myöhemmin myös Bellille itselleen kirjeitse. Bellin itsensä on sanottu olleen ylpeä Sherlock Holmesista kertovien tarinoiden suosiosta.
Bell on vaimonsa Edith Murrayn ohella haudattu Edinburghiin Deanin hautausmaalle.
Pulteri
Johnny Hartin piirrostyyli on pelkistettyä ja hän käyttää vähän viivoja. Maisema on suljettu ja muuttumaton. Tasanko, kallio luolineen, tulivuori, joki ja meri, aurinko ja kuu. Ihmisvartalo on kuin pölkky, mutta kasvot ovat ilmeikkäitä. Hartin sarkastinen dialogi lähentelee runoa. Henkilöiden maailmankuva on samanlainen kuin sodanjälkeisissä dekkareissa: turhautunut, kyllästynyt ja pettynyt.
Sarja on ilmestynyt Suomessa pitkään Apu-lehdessä. Sen kustantaja A-lehdet julkaisi 1970-luvulla joitakin Pulteri-pokkareita.
Pulteri esiintyi myös vuonna 1983 julkaistussa tietokonepelissä B.C.'s Quest For Tires,sekä vuonna 1984 jatko-osassa BC II:Grog's Revenge. Pelit käännettiin useille 8-bittisille koneille.
Salvador
Salvador voi tarkoittaa muun muassa seuraavia:
V. V. Kilpi
Väinö Verneri Kilpi (31. lokakuuta 1886 Taipalsaari – 19. marraskuuta 1965) oli suomalainen Helsingin Sanomien ja Ilta-Sanomien taloustoimittaja.
Kilven vanhemmat olivat Esaias Kilpiä ja Hanna Kilpiä. Hänen äitinsä kuoli 1894 ja isänsä 1896. Kilpi tuli lehtialalle 1905 Kotkan Sanomat-lehden sijais- ja aputoimittajaksi. Hän oli sitten Pohjan Poika-lehden toimittajana Vaasassa ja sen jälkeen Helsingissä työssä eräässä yksityisessä uutistoimistossa sekä Suomalainen Kansa-lehden toimituksen jäsenenä. Kilpi tuli vuonna 1911 Helsingin Sanomien toimituksen jäseneksi. Hän oli aluksi kunnallistoimittajana ja hän hoiti vuodesta 1916 lähtien ajoittain toimitussihteerin tehtäviä. Vuodesta 1917 alkaen Kilpi toimitti Helsingin Sanomien talousosastoa sekä sittemmin myös Ilta-Sanomien talousosastoa. Hän oli taloustoimittajana 40 vuoden ajan ja hän jäi eläkkeelle 1951. Tämän jälkeen Kilpi toimi vielä Sanoma Oy:n henkilökunnan asunto-osakeyhtiön isännöitsijänä kuolemaansa saakka.
Kilpi oli toimihenkilönä ja sihteerinä Nuorsuomalaisen puolueen ja Kansallisen Edistyspuolueen järjestöissä. Hän toimi myös vaalilautakuntien puheenjohtajana valtiollisissa ja kunnallisvaaleissa. Kilpi oli vuodesta 1915 alkaen lisäksi Nuorsuomalaisen Sanomalehtimiesyhdistyksen sihteerinä.
Kilpi oli naimisissa vuodesta 1922 Hanna Signe Sulasen (1895–1966) kanssa.
Radiofarmasia
Radiofarmasia on isotooppilääketieteen osa-alue, jonka tehtävänä on tuottaa radiolääkkeitä hoitoon ja diagnostiikkaan. Radiofarmasian laboratorion toimintaa ohjaa sekä lääkeainelaki että säteilylaki. Tyypillinen radiofarmasian laboratorio on esim. PET-laboratorio.
Nuijapää
thumb|200px|10 päivän ikäisiä nuijapäitä Nuijapää on sammakkoeläimen, erityisesti sammakon tai rupikonnan, toukkavaihe. Nuijapäät ovat aluksi raajattomia ja niillä on häntä. Ne uivat vedessä kalamaisesti ja hengittävät kiduksilla ennen muodonvaihdosta. Keuhkot kehittyvät samoihin aikoihin kuin takaraajat, jotka kehittyvät yleensä ennen eturaajoja. Viimeisenä vaiheena aikuiseksi varsinaisten sammakoiden nuijapäiltä pyrstö surkastuu pois apoptoosin kautta.
Nuijapäät syövät aluksi mätimunien suojana ollutta hyytelöä. Sen jälkeen ne riipivät ravinnokseen sarveishampaillaan leviä ja bakteerimassaa kasvien pinnalta ja rantakalliosta. Myöhemmin vähän kasvettuaan nuijapäät alkavat syödä myös pieniä vesieläimiä.
René Kuipers
pienoiskuva|René Kuipers Akropolis-rallissa 2011. René Kuipers (s. 2. helmikuuta 1960) on alankomaalainen ralliautoilija ja Dennis Kuipersin isä. Hän debytoi WRC-sarjassa Mitsubishilla vuonna 2000 Walesin rallissa, jossa hänen sijoituksensa oli 28. Vuosina 2007–2010 hän ajoi yksittäisiä WRC-kilpailuja Subarulla ja Fordilla sijoittuen parhaimmillaan sijalle 24. Vuonna 2011 Kuipers kilpaili WRC-sarjassa omassa Ferm Power Tools World Rally Team -tallissaan. Hän sivusi parasta sijoitustaan WRC-sarjassa sijoittumalla 17:nneksi Akropolis-rallissa.
Justin Guarini
thumb|upright|Justin Guarini Justin Guarini (s. 28. lokakuuta 1978 Columbus, Georgia) on yhdysvaltalainen laulaja-näyttelijä, joka oli toinen American Idolin ensimmäisellä tuotantokaudella. Hän hävisi Kelly Clarksonille finaalissa saaden äänistä 42 prosenttia. Hänen isänsä on Eldrin Bell Guarini ja äitinsä Kathy Pepino Guarini. Guarinin musiikkiura alkoi hänen ollessaan 4-vuotias. Guarini asuu Hollywood Hillsissä Kaliforniassa.
Jegvard
Jegvard on kaupunki Armenian keskiosassa, Jerevanin pohjoispuolella sijaitsevassa Kotajk'in maakunnassa. Jegvard sijaitsee vain noin 15 kilometriä Jerevanista pohjoiseen. Vuoden 2011 väestönlaskennan aikaan kaupungin asukasluku oli 11 672, eli likimain sama kuin vuosikymmen aiemmin (11 627 vuonna 2001).
thumb|270px|left|Jegvard yläviistosta, Ara ler -vuorelta nähtynä Kaupungin nähtävyyksiin kuuluu muun muassa vuodelta 1301 peräisin oleva Jegvardin kirkko, joka on rakennettu vanhemman, 5.-6. vuosisadalta olevan basilikan raunioiden läheisyyteen. Jo muinoin sammunut tulivuori (Arai ler) nousee Jegvardin laavatasangon pohjoispäässä.
Seututie 568
Seututie 568 on Tuusniemen kunnassa kulkeva seututie. Tie alkaa muutama kilometriä kunnan kirkonkylän pohjoispuolelta, jossa se erkaantuu valtatiestä 9. Sieltä tie kulkee 11 kilometriä ja päättyy Kaavin kirkonkylän läheisyyteen Tuusniemen kunnan puolella sijaitsevalle Räsälänkylälle, jossa tie liittyy seututiehen 566. Tie kulkee koko pituutensa Loukeisentienä. Nopeusrajoitus tiellä on 80 kilometriä tunnissa ja sen keskivuorokausiliikenne on noin 500 ajoa vuorokaudessa. Kuntoluokaltaan tie on huonossa kunnossa ja vaatii sen takia pikaista kunnostamista. Seututie 568 on tunnettu aiemmin yhdystienä 5681.
Lex Tulenheimo
Lex Tulenheimo oli Tokoin senaatin keväällä 1917 eduskunnalle antama lakiesitys, jonka tarkoituksena oli helmikuun vallankumouksen jälkeisessä tilanteessa siirtää huomattava osa entisestä Suomen suuriruhtinaan vallasta Suomen senaatille. Esitys, jonka otsikko oli "Erinäisten asian siirtämisestä Suomen Senaatin ja Kenraalikuvernöörin ratkaistaviksi”, nimettiin senaatin oikeustoimituskunnan päällikkönä toimineen Antti Tulenheimon mukaan. Lakiesitys perustui yhteisymmärrykseen Suomen senaatin ja Venäjän väliaikaisen hallituksen kanssa. Esityksen valiokuntakäsittelyn aikana vasemmistoenemmistöinen eduskunta kuitenkin muokkasi siitä huomattavasti radikaalimman version eli niin sanotun valtalain, jonka mukaan ylin valtiovalta olisikin siirtynyt eduskunnalle.
Lex Tulenheimo olisi jättänyt Venäjän hallitukselle oikeuden hajottaa valtiopäivät ja määrätä uudet vaalit sekä normaalin valtiopäivien koollekutsumisen ja päättämisen. Venäjän hallitukselle olisivat jääneet myös "Venäjän etua" koskevat kysymykset. Suomen kenraalikuvernöörin tuli antaa lausunto siitä, mitkä Suomen senaatin käsiteltäväksi tulevista asioista olisivat koskeneet Venäjän etuja. Sen sijaan valtalaissa Suomen eduskunnalle olisi siirretty sellaisiakin valtaoikeuksia, jotka Lex Tulenheimo jätti Venäjän hallitukselle, kuten valtiopäivien koollekutsuminen.
Venäjän väliaikaisen hallituksen vastustuksen vuoksi valtalaki ei koskaan tullut voimaan, vaikka se hyväksyttiin Suomen eduskunnassa kesällä 1917. Sen sijaan Lex Tulenheimon sisältö pääosin tosiasiallisesti toteutui heikentyneen Venäjän väliaikaisen hallituksen 12. syyskuuta antaman niin sanotun Kornilovin manifestin kautta.
Lex Kallio
Laki maan hankkimisesta asutustarkoituksiin vuodelta 1922 tunnetaan Suomessa nimellä Lex Kallio (Kallion laki).
Laki oli maanlunastuslaki, jolla 1918 maansa lunastamaan päässeet maanvuokraajat eli torpparit pystyivät hankkimaan itselleen lisämaita pientilojensa elinkelpoistamiseksi. Myös niillä maaseudulla asuvilla maattomilla, joilla ei ollut ollut torpan sopimusta, oli mahdollisuus saada edullisin ehdoin maata viljeltäväkseen.
Laki kärjisti Maalaisliiton suhteita erityisesti Kansalliseen kokoomukseen, joka suhtautui kriittisesti ei pelkästään maalaisliittolaiseen Kyösti Kallioon, vaan myös valtiollisia vankeja nopeaan tahtiin vapauttamaan pyrkineeseen edistyspuoluelaiseen tasavallan presidentti Ståhlbergiin.
Koska valtion maat sijaitsivat usein epäedullisesti ja otaksuttiin, ettei yksityismaita ole paljoakaan myytävänä, poliitikot päättivät torpparilain (135/1918) esikuvan mukaisesti käyttää pakkoluovutusta. Uusi laki nimettiin aloitteentekijänsä Kyösti Kallion mukaan. Pakkolunastuspykälän (4 §) vuoksi laki tuli säätää perustuslain säätämisjärjestyksessä. Lakia kannattivat sosialidemokraatit. Oikeisto äänesti lain lepäämään seuraavaan eduskuntaan.
Lain nojalla maata voitiin hankkia henkilölle, joka oli täysi-ikäinen, hallitsi itseään ja omaisuuttaan, jolla oli kansalaisluottamus, joka ei ennestään omistanut tai hallinnut maata ja sitoutui kolmessa vuodessa rakentamaan tilalle asunnon. Lisäksi henkilöllä piti olla ammattitaito maan viljelemiseen ja tarvittavat maataloustyökalut. Tilan koon yläraja oli 20 hehtaaria peltomaata ja 20 hehtaaria metsämaata Etelä- ja Keski-Suomessa tai 75 hehtaaria metsämaata Lapissa. Maata voitiin pakkolunastaa vain tiloilta, joilla oli Etelä- ja Keski-Suomessa maata yli 200 hehtaaria ja Oulun läänissä yli 400 hehtaaria.
Lex Kalliota täydensi eduskunnassa kolmen vuoden kiistelyn jälkeen vuonna 1925 hyväksytty laki puutavarayhtiöiden laittomasti hankkimien kiinteistöjen palauttamisesta (Lex Pulkkinen). Kyseessä olivat maaseutujen metsäalueet, joita puutavarayhtiöt olivat vastoin eduskunnan vuonna 1915 hyväksymää asetusta hankkineet omistukseensa ja jotka oli tarkoitus palauttaa valtiolle käytettäväksi asutustarkoituksiin.
Vaalan rautatieasema
Vaalan rautatieasema rataosalla  sijaitsee Pohjois-Pohjanmaan maakunnassa Vaalan kirkonkylässä, heti Oulujoen ylittävän Vaalankurkun rautatiesillan itäpuolella Oulujärven luoteiskulmassa. Rautatie Vaalaan valmistui vuonna 1929 ja aikataulunmukainen junaliikenne Oulun ja Vaalan välillä alkoi 16. lokakuuta 1929.
Pöide
Pöide on kylä ja entinen kunta Saarenmaan itärannikolla. Kunnan keskus oli Tornimäen kylä. Pöide liitettiin osaksi uutta Saarenmaan kuntaa vuoden 2017 lokakuussa.
Lex Kallio
Pakkoluovutusta jouduttiin käyttämään melko harvoin, sillä maata sai vapaaehtoisilla kaupoilla ja talouspulan aikana vararikkohuutokaupoista. Lex Kallion kumosi vuoden 1938 alussa voimaan tullut asutuslaki (332/1936).
Pöide
Paikkakunnan nähtävyyksin kuuluu Mariankirkko, jota käyttää luterilainen seurakunta. Kirkon edeltäjä rakennettiin 1230-luvulla, ja nykyinen kirkko valmistui sen paikalle 1350-luvulla. Kirkko vaurioitui tulipalossa vuonna 1940, ja kirkon entistystyö suoritettiin vuosina 1958–1961. Paikkakunnalla on myös Tornimäen ortodoksinen kirkko (1873).
Vaalan rautatieasema
Asemalla pysähtyvät kaikki reitillä Helsinki-Kuopio-Oulu liikennöivät VR:n henkilöjunat. Laituriraiteita on kaksi. Nykyisin Vaalassa on ainoastaan henkilöliikennettä, tavaraliikenteen palveluita ei ole. Asemalla tapahtuu päivittäin kaksi junakohtausta. Toinen junista kulkee raiteelta 1 ja toinen raiteelta 2, muulloin käytössä on raide 1.
Pöide
Maailmansotien välisenä aikana Pöiden hautausmaa oli saksalaisten matkailijoiden suosima vierailukohde, koska kirjailija Walter Flex oli sinne haudattuna vuoteen 1940 saakka. Hautausmaalla on myös Aderkasin, Bergin ja Buhrmeisterin suvun hautakappelit 1700-luvun lopulta.
Vaalan rautatieasema
Liikennepaikka on nykyisin miehittämätön, eikä asemalla ole lipunmyyntiä. Liikenteenohjaustoiminnot hoidetaan kaukokäytöllä Oulussa sijaitsevasta ohjauskeskuksesta käsin. Liikennepaikka sijaitsee käytännössä keskellä Oulun ja Kontiomäen välistä 166 kilometrin pituista rataosaa.
Pöide
Pöidessä sijaitsee Kahutsin muinaislinnoitus, joka mainitaan Henrikin Liivinmaan kronikassa; paikalla suoritettiin arkeologinen tutkimus vuosina 1990–1992.
Vaalan rautatieasema
Asemarakennus
Asemarakennus on rakennettu vuonna 1929, ja se on muista Oulu–Kontiomäki-radan asemista poikkeava. Asemarakennus on myös valtakunnallisesti arvokas kulttuurihistoriallinen kohde.
Pöide
Mariankirkon kaakkoispuolella sijaitseva Otin kartano oli Aderkasin aatelissuvun asuinpaikka 1700-luvulta vuoteen 1919 saakka.
Vaalan rautatieasema
Veturitalli
Vaalaan rakennettiin rautatien valmistumisen yhteydessä yksipilttuinen veturitalli kääntöpöytineen ja vesitorneineen. Rakennukset ja kääntöpöytä ovat yhä tallella, mutta raideyhteys kääntöpöydältä muuhun rataverkkoon on purettu. Kääntöpöydän vieressä on Vaalan muistomerkkiveturiksi taltioitu Tk3-sarjan höyryveturi numero 1112. Taivasalla seisovaa veturia hoitaa kylätoimikunta. Veturitallin kohdalla pääraiteen vieressä välissä seisoo edelleen vanha vesiviskuri.
Muut rakennukset
Ratapihan etelälaidalla on ratatyömiesten asuinrakennuksia sekä pieni resiinavaja. Nämä rakennukset ovat joutuneet laajalti vandalismin kohteeksi.
Pöide
1900-luvun alkupuolella kunnan nimi oli Uuemõisa.
Vaalan rautatieasema
Ratapiha
Itäisen yhdysliikenteen tavarajunapituuksien kasvaessa Vaalan ratapihan raidetta 2 jatkettiin Kontiomäen suuntaan 1990-luvun puolivälissä noin 300 metriä. Nykyisin raiteen 2 pituus on noin 1 100 metriä. Tämän lisäksi junaliikenteen käytössä on noin 700 metrin mittainen raide 3. Muut raiteet ovat pistoraiteita.
Turvalaitteet
Vuoteen 1998 saakka Vaalan asemalla oli käytössä niin sanottu köyhänmiehen releasetinlaite eli varmistuslukko- ja opastinturvalaitos. Tuolloin liikennepaikan vaihteet olivat paikallisesti käsin käännettäviä ja varmistuslukoilla lukittavia. Turvalaitemuutoksen yhteydessä varmistuslukko- ja opastinturvalaitos purettiin, ja korvattiin releasetinlaitteella. Myöhemmin releasetinlaite siirtyi kauko-ohjattavaksi Oulusta käsin, jolloin asema jäi lopullisesti miehittämättömäksi.
Pöide
Väestö
Vuonna 2011 Pöiden kunnassa oli 794 asukasta, joista 783 (98,6 %) oli virolaisia, 3 (0,4 %) venäläisiä ja 9 (1,1 %) muita kansallisuuksia.
We Are One
We Are One on U.D.O:n sekä Saksan asevoimien virallisen sotilassoittokunnan Musikkorps der Bundeswehrin yhteistyönä tehty albumi, joka julkaistiin 17. heinäkuuta 2020.
Kumamoton prefektuuri
Kumamoton prefektuuri sijaitsee Kyūshūn saarella Japanissa. Prefektuurin pääkaupunki on Kumamoto.
Ennen Meiji-restauraatiota alueella sijaitsi Higon provinssi.
Maantiede
Kumamoton prefektuuri käsittää Kyūshūn keskiosan. Lännessä sen naapureina ovat Ariaken sisämeri ja Amakusan saaristo, pohjoisessa Fukuokan ja Ōitan prefektuurit, idässä Miyazakin prefektuuri ja etelässä Kagoshiman prefektuuri. Kumamoton itäosassa kohoaa 1 592 metrin korkeuteen Asovuori, aktiivinen tulivuori.
Aluejako
Kumamoton prefektuuri jakautuu 14 kaupunkiin ja 31 muuhun kuntaan, joista 23 on maaseutukaupunkeja ja kahdeksan kyläkuntia. Kunnat kuuluvat yhdeksään piirikuntaan, joilla ei ole hallinnollista merkitystä. Kumamoton kaupunki jakautuu suuralueisiin.
Talous
Alueen tärkeimmät teollisuudenalat ovat elektroniikka-, auto- ja elintarviketeollisuus.
Kulttuuri ja nähtävyydet
Kumamoton tärkeimpiä nähtävyyksiä ovat Aso-vuoren lisäksi vuonna 1607 valmistunut Kumamoton linna, Momoyama-tyylinen Suizenjin puisto ja noin 120 saaresta koostuva Amakusan saaristo, jonka kautta kristinusko saapui Japaniin.
Meksikon Grand Prix 1967
Meksikon Grand Prix 1967 oli Formula 1 -sarjan osakilpailu, joka ajettiin 22. lokakuuta 1967 Autódromo Hermanos Rodríguez -radalla. Kilpailu oli kauden viimeinen, ja sen voitti Jim Clark, jolle voitto oli kauden neljäs.
Eckerö
Eckerö on Suomen kunta, joka sijaitsee Ahvenanmaan saaristossa heti Manner-Ahvenanmaan länsipuolella. Kunnassa asuu 0 ihmistä, ja sen pinta-ala on 0 km², josta 0 km² on merialueita ja 0 km² sisävesiä. Väestötiheys on 0 asukasta/km². Kunta on yksikielisesti ruotsinkielinen ja 0 prosenttia sen asukkaista on ruotsinkielisiä.
Eckerön vaakunan suunnitteli Matts Dreijer ja se vahvistettiin vuonna 1952.
Maantiede ja luonto
Eckerön pääsaari on pinta-alaltaan Ahvenanmaan saarista kolmanneksi suurin ja koko Suomen merialueiden saarista seitsemänneksi suurin heti Lemlandin pääsaaren jälkeen. Pienempiä saaria ja luotoja, joista suurin osa on asumattomia, on kaikkiaan parisataa. Pinnanmuodoiltaan Eckerön alue on alavaa ja korkeuserot ovat vähäisiä. Maisemakuvaa luonnehtivat toisaalta laajat kalliopaljastumat, toisaalta lähes lehtomaisen rehevät metsiköt.
Eckerön keskuspaikka on Storby, joka on Ahvenanmaan suurimpia maaseututaajamia. Etäisyys Maarianhaminaan on noin 35 kilometriä. Ainoa naapurikunta on Hammarland idässä; Hammarlandiin kuuluu myös saaristo Eckerön länsipuolella. Storbyhyn päättyvä päätie 1 ylittää Eckerön ja Hammarlandin rajalla Marsundin salmen. Eckerön satamasta pääsee Eckerö Linjenin laivalla Ruotsiin Grisslehamniin; Eckerö on Suomen neljänneksi vilkkain ulkomaanliikenteen matkustajasatama.
Eckerössä sijaitsee yksitoista järveksi luokiteltua vakavettä, joista laajimmat ovat Inre fjärden, Kråkskärsfjärden ja Insundet. Eckerön järvet ovat Suomen läntisimpiä järviä, kaikkein läntisin on kahden hehtaarin laajuinen Krogarviken.
Eckerön kunnan alueelta on tavattu erittäin harvinainen taarna, jonka kasvupaikkoja on koko Suomen alueella tiedossa vain muutamia. Kunnassa esiintyy melko runsaslukuisena muualla Suomessa harvinainen tyrni.
Kylät
Eckerössä on seitsemän kylää: Björnhuvud, Finbo, Kyrkoby, Marby, Storby, Torp ja Överby.
Historia
pienoiskuva|vasen|[[Eckerön kirkko]] Eckerön kirkonkylän alueelta on löydetty useita kivikautisia hautakumpuja; tuolloin seutu kohosi merenpinnan yläpuolelle. Kyseessä ei kuitenkaan ole ollut vakituinen asutus, vaan lännestä saapuneiden hylkeenpyytäjien tilapäinen oleskelu. Pysyvä asutus Eckeröön syntyi niin ikään lännestä käsin, oletettavasti rautakauden loppupuolella.
Eckerön keskiaikainen harmaakivikirkko on rakennettu vuosien 1380–1420 välillä
Elinkeinoelämä
Turismi on Eckerön merkittävimpiä elinkeinoja. Eckerö on yksi Pohjoismaiden aurinkoisimpia paikkoja aurinkotunneissa mitattuna. Kunnassa sijaitsee useita hotelleja, matkakoteja, ravintoloita, kahviloita, mökkikyliä ja uimarantoja. Eckerö on kesäisin erityisesti suosittu leirintämatkailijoiden kohde. Kunnassa sijaitsee peräti viisi leirintäaluetta.
Ylivoimaisesti suurin yhteisöveron maksaja on Rederiaktiebolaget Eckerö, joka maksoi vuonna 2016 yli kaksi miljoonaa euroa. Sitä seuraavat kalanviljelyä harjoittava Storfjärdens Fisk Ab ja lämpö-, vesijohto- ja ilmastointiasennuksia tekevä Gripenbergs VVS Ab.
Koko kunta
Seuraavassa kuvaajassa on esitetty kunnan väestönkehitys viiden vuoden välein vuodesta 1980 lähtien. Käytetty aluejako on 1.1.2017 vallinneen tilanteen mukainen.
Taajamat
Vuoden 2016 lopussa Eckerössä oli 948 asukasta, joista 387 asui taajamassa, 531 haja-asutusalueilla ja 30:n asuinpaikat eivät olleet tiedossa. Eckerön taajama-aste on 42,2 %. Kunnassa on vain yksi taajama, Storby. Kunnan keskuspaikka Överby ei ole taajama.
Seurakunnat
Vuoden 2018 aluejaon mukaan Eckerössä on seuraavat Suomen evankelis-luterilaisen kirkon seurakunnat:
Suomen ortodoksisen kirkon seurakunnista Eckerön alueella toimii Turun ortodoksinen seurakunta.
Palvelut
Eckerön koulua Storbyssä käy noin 50 lasta luokilla 1-6.
Terveydenhoitajan vastaanotto Storbyssä toimii vain ajanvarauksella, päivystys on Maarianhaminassa.
Nähtävyyksiä
pienoiskuva|[[Eckerön posti- ja tullitalo]] Eckerön kunnan länsirannalla Storbyssä sijaitsee Carl Ludvig Engelin suunnittelema mahtipontinen Posti- ja tullitalo, joka valmistui Tukholmasta Turkuun johtaneen ns. Suuren Postitien etapiksi vuonna 1828. Lähellä postitaloa on vuonna 1946 pystytetty postinkuljettajien muistomerkki. Postitie jatkui Eckerön saaren poikki ja Marsundin salmen yli Hammarlandin puolelle.
Eckerössä sijaitsee myös Ahvenanmaan suurin rakennus Eckeröhallen, jossa järjestetään paitsi urheilutapahtumia myös konsertteja, messuja ja muita suuria yleisötapahtumia.
Muita nähtävyyksiä:
Ruokakulttuuri
Eckerön pitäjäruoaksi äänestettiin 1980-luvulla mannaryynistä leivottu ja kardemummalla maustettu pannukakku.
Friedrich Sämisch
upright|pienoiskuva|Friedrich Sämisch noin vuonna 1928.
Friedrich (Fritz) Sämisch (20. syyskuuta 1896 Berliini – 16. elokuuta 1975 Berliini) oli saksalainen shakin suurmestari. Sämisch voitti Wienissä pidetyn Itävaltain epävirallisen mestaruusturnauksen vuonna 1921 sekä sijoittui kolmanneksi Baden-Badenissa 1925 Aleksandr Alehinin ja Akiba Rubinsteinin jälkeen. Sämisch myös voitti Richard Rétin ottelussa vuonna 1921.
Sämisch muistetaan nykyään avausteoreetikkona. Kaksi merkittävää avausmuunnelmaa on nimetty hänen mukaansa: kuningasintialaisen puolustuksen Sämischin muunnelma (1.d4 Rf6 2.c4 g6 3.Rc3 Lg7 4.e4 d6 5.f3) sekä Nimzo-intialaisen puolustuksen Sämischin muunnelma (1.d4 Rf6 2.c4 e6 3.Rc3 Lb4 4.a3). Sämischin ehkä tunnetuin peli on hänen tappionsa Nimzowitschille kuolemattomassa siirtopakkopelissä.
Sämisch tuli surullisen kuuluisaksi hävittyään kaikki kolmetoista peliään ruotsalaisessa turnauksessa ajanylityksellä.
Aku, Juha, Martti ja Mikko² – soolot
Aku, Juha, Martti ja Mikko² – soolot on vuonna 1987 julkaistu kokoelma-albumi, jolla on mukana kaikkien Eppu Normaalin silloisten jäsenten syksyllä 1980 yhtä aikaa julkaistujen soolosinglejen sisältö. Soolosinglejen julkaisuun vaikutti KISSin kaksi vuotta aikaisempi projekti, jolloin kaikilta yhtyeen jäseniltä tuli yhtä aikaa sooloalbumit.
Levy julkaistiin myöhemmin CD:nä, jossa oli mukana myös kokoelma Hatullinen paskaa. CD:n nimi on Hatullinen paskaa / Soolot.
Simultaanishakki
pienoiskuva|[[Boris Spasski, 1967]] Simultaanishakki on shakkia, jossa yksi pelaaja pelaa useammalla laudalla samanaikaisesti useaa vastustajaa vastaan. Simultaanishakki on haastavampaa kuin normaali, koska siinä pitää miettiä useampaa peliä samalla. Sokkosimultaani on shakkia, jossa yksi vastustaja pelaa sokkona useaa vastustajaa vastaan. pienoiskuva|[[Samuel Reshevsky, 1920]] Simultaanissa samaa vastustajaa vastaan pelaavat joutuvat siirtämään heti kun vastustaja tulee laudan luokse tai on sanottava "ohi". Pelissä jokainen voi sanoa vain kolme kertaa ohi. Pelaaja voi taktikoida siirtämällä nappuloitaan nopeasti, jolloin hänen vastustajansa on tehtävä hätiköity siirto. Pelaaja ei saa tehdä siirtoaan ennen kuin useaa vastaan pelaava vastustaja on pöydän ääressä. Jossain netissä pelattavissa olevissa shakkisivustoissa on mahdollisuus pelata simultaanissa, esim. ICC:ssä (Internet Chess Club).
Simultaanin antajaa vastaan pelaavaan joukkoon kuuluu eritasoisia pelaajia. Kirjoittamaton etikettisääntö on, että mukaan ei ilmoittaudu sellaisia pelaajia, jotka olisivat yhtä hyviä kuin simultaanin antaja.
Alcoa
Alcoa (lyhenne sanoista Aluminum Company of America) on alumiinin ja alumiinituotteiden tekijä. Yritys palvelee avaruus-, ilmailu-, pakkaus-, rakennus- sekä kuljetusteollisuutta.
Yrityksellä on 129 000 työntekijää 42 maassa.
Yritys kuului Dow Jones Industrial Average -indeksiin ja oli heinäkuussa 2020 Fortune 500 -listassa sijalla 236.
Alcoa oli vuonna 2012 maailman 58. suurin autoteollisuuden osatoimittajayritys.
Monforte
Monforte on kunta Portalegren piirissä, Portugalissa. Sen pinta-ala on 420,3 km² ja väkiluku noin 3 300.
Monforten pormestari kaudella 2013–2017 on Gonçalo Nuno Lagem.
Olli Sinivaara
Sinivaara on koulutukseltaan valtiotieteiden maisteri sosiologiasta. Hän on opisekellut myös käytännöllistä filosofiaa. Sinivaara on kääntänyt René Girardia sekä toiminut Girardin mimeettisen teorian parissa seminaarien järjestäjänä, tutkijana ja luennoitsijana. Sinivaara toimi kulttuurilehti Nuoren Voiman päätoimittajana vuosina 2007 –2008, jolloin ilmestyi lehden Girard-teemanumero (Nuori Voima 6/2008).
Sinivaaran esikoisrunokokoelma Hiililiekki ilmestyi keväällä 2005. Keväällä 2006 ilmestyi Sinivaaran yhdessä Antti Arnkilin kanssa toimittama esseeantologia Kirjoituksia Väinö Linnasta. Vuonna 2007 Sinivaaralta ilmestyi toinen runokokoelma, Palava maa, josta hänelle myönnettiin Kalevi Jäntin kirjallisuuspalkinto. Syksyllä 2009 ilmestyi Sinivaaran kolmas runoteos Valonhetki, joka päätti Hiililiekin ja Palavan maan aloittaman trilogian. Runokokoelma Lokakuun päivä ilmestyi 2012 ja Purkautuva satama 2018. Sinivaaran kuudes runokokoelma Puut ilmestyi elokuussa 2021. Se palkittiin 2022 Tanssiva karhu -runopalkinnolla.
Sinivaaran runoja on käännetty englanniksi, ranskaksi, saksaksi, italiaksi, unkariksi, tšekiksi ja ruotsiksi. Sinivaara runoja on mukana Jenni Haukion toimittamassa antologiassa Katso pohjoista taivasta (Otava, 2017).
Sinivaara on myös suomentanut ranskalaista filosofiaa ja runoutta. Hänen kääntämiään ovat muun muassa René Girardin Väkivalta ja pyhä (Tutkijaliitto, 2004) sekä Jean Baudrillardin Terrorismin henki (Tutkijaliitto, 2006).
Kaksoisaspektiteoria
Kaksoisaspektiteoria on mielenfilosofinen näkemys, jonka mukaan henkinen (mentaalinen) ja aineellinen (fysikaalinen) ovat saman substanssin kaksi eri aspektia.
Kaksoisaspektiteoriaa ovat kannattaneet muiden muassa Baruch Spinoza, Gustav Fechner, Arthur Schopenhauer, George Henry Lewes, P. F. Strawson, Thomas Nagel ja David Chalmers. Kaikkien mukaan on olemassa joku sellainen perustava substanssi, jota ei voida pitää luonteeltaan sen enempää henkisenä kuin aineellisenakaan: esimerkiksi Spinozan mukaan tämä oli Jumala tai luonto, Strawsonin mukaan henkilöt ja Chalmersin mukaan informaatio.
Juhana Vähänen
Juhana Vähänen (s. 1982 Jyväskylä) on suomalainen runoilija ja kirjailija. Vähäsen esikoisteos Cantorin pölyä (Savukeidas) julkaistiin vuonna 2005. Toinen runokokoelma Avaa tule (Teos) ilmestyi tammikuussa 2008.
Lisäksi Vähäseltä on julkaistu pienoisromaanit Kakadu (ntamo 2007) ja Nilkka (ntamo 2010). Hänen runojaan on julkaistu muun muassa Books from Finland -lehdessä, Kerberoksessa, Nokturnossa, Nuoressa Voimassa, ruotsalaisessa OEI-runouslehdessä, australialaisessa Otoliths-runouslehdessä, Parnassossa ja Tuli&Savussa.
Vähänen on pitänyt suosittua runoblogiaan, BigSur ja Surreal, jo vuodesta 2003.
Luettelo kuvataiteilijoista
pienoiskuva Tämä on luettelo kuvataiteilijoista, etenkin taidemaalareista.
Pelle Show
Kappaleet
Kaikki sävellykset, sanoitukset ja sovitukset Kari Peitsamo.
Kantalahti
Kantalahti (aikaisemmin Kannanlahti) on:
Katso myös:
René Préval
Préval valmistui agronomiksi Gembloux’n yliopistosta Belgiasta. Hänen perheensä pakotettiin maanpakoon 1963 diktaattori François ”Papa Doc” Duvalierin aikana. Hänen isänsä toimi maatalousministeriössä ennen Duvalierin valtaannousua. Perhe asui mm. Belgian Kongossa YK:n tehtävissä.
René Préval vietti viisi vuotta New Yorkissa Yhdysvalloissa. Palattuaan Haitiin hän sai viran mineraalivarojen instituutista. Hän toimi pääministerinä läheisen ystävänsä presidentti Jean-Bertrand Aristiden hallituksessa helmikuusta 1991 lokakuun vallankaappaukseen asti ja lähti maanpakoon syyskuussa 1991 yhdessä tämän kanssa. Préval ja Aristide palasivat Haitiin 1994, ja Aristide valittiin presidentiksi.
Préval valittiin joulukuussa 1995 Aristiden seuraajaksi presidenttinä viisivuotiskaudelle. Tuolloin hän sai 89 % äänistä, kun pääoppositiopuolueet voikotoivat vaaleja. Prévalista tuli maan toinen demokraattisesti valittu presidentti sen kaksisataavuotisen historian aikana ja 2001 ensimmäinen presidentti, joka hallitsi kautensa loppuun. Préval teki kautenaan lukuisia talousuudistuksia, pääasiassa valtion yhtiöiden yksityistämisiä ja tuki poliisin ja armeijan suorittamien ihmisoikeusrikkomusten tutkimuksia.
Aristide oli Prévalin seuraaja presidentinvirassa vuoden 2004 vallankaappaukseen asti.
Préval asettui ehdolle uudelle kaudelle vuoden 2006 presidentinvaaleihin. Jo äänestyksen aloittamisen viivästyminen johti väkivaltaisuuksiin ja kolmen kuolemaan. Vaaleja tarkkaili 350 kansainvälistä tarkkailijaa. Helmikuun 9. etukäteen julkaistujen tulosten mukaan hän sai noin 60 prosenttia äänistä, mutta virallisissa tuloksissa vain 48,7 %, mikä johti toisen kierroksen järjestämiseen. Tulosta seurasi monipäiväisiä mielenosoituksia Port-au-Princessa ja muualla Haitissa. Helmikuun 14. Préval väitti tulosta väärennetyksi ja vaati julistamistaan voittajaksi ensimmäiselle kierroksella. Helmikuun 16. vaalilautakunta julisti Prévalin voittajaksi 51,5 %:lla äänistä, kun ”tyhjät” äänet jätettiin laskennasta. Toiseksi tullut ehdokas Leslie Manigat sai vajaat 12 prosenttia äänistä. Vaalit johtivat laajoihin mielenosoituksiin.
Brasilian Grand Prix 1999
Brasilian Grand Prix 1999 oli Formula 1 -kauden toinen osakilpailu, joka ajettiin 11. huhtikuuta Interlagosin moottoriradalla Brasiliassa. Kilpailun voitti McLarenin Mika Häkkinen, jolle voitto oli kauden ensimmäinen. Häkkinen ajoi myös kisan nopeimman kierroksen ajalla 1,18.448. Stéphane Sarrazin ajoi Luca Badoerin sijasta.
Clallamin piirikunta
Clallamin piirikunta on Yhdysvaltojen Washingtonin osavaltiossa sijaitseva piirikunta. Sen väkiluku oli 77 155 vuonna 2020. Piirikunnan hallintokeskus on Port Angelesin kaupunki. Piirikunta on perustettu vuonna 1854.
Väestö
Vuonna 2020 Clallamin piirikunnan 77 155 asukkaasta valkoisia oli 87,1 %, aasialaisia 1,9 % ja mustia 1,2 %. Vuonna 2019 5,3 % asukkaista puhui kotonaan jotain muuta kieltä kuin englantia ja 5,4 % asukkaista oli syntynyt ulkomailla.
Maastohiihdon maailmancup 2005–2006
Maastohiihdon maailmancup 2005–2006 oli historian 25. virallinen maastohiihdon maailmancup -kausi. Se alkoi 22. lokakuuta 2005 Düsseldorfissa ja päättyi 19. maaliskuuta 2006 Sapporossa.
Myllysaari
Myllysaari tarkoittaa seuraavia asioita:
Ammon Zeuksen pyhäkkö
Ammon Zeuksen pyhäkkö tai Zeus Ammonin pyhäkkö voi viitata seuraaviin Ammon Zeukselle omistettuihin antiikin aikaisiin pyhäkköihin:
Aleksanteri-instituutti
thumb|Aleksanteri-instituutin rakennus. Aleksanteri-instituutti on Helsingin yliopiston humanistisen tiedekunnan alainen laitos, jonka tehtävänä on koordinoida Venäjän, Euraasian maiden ja itäisen Euroopan tutkimusta ja opetusta valtakunnallisella tasolla, erityisesti yhteiskuntatieteiden ja humanististen tieteiden alalla. Instituutti perustettiin vuonna 1996 ja on alallaan suurimpia tutkimusyksiköitä Euroopassa. Se myös koordinoi ja edistää yhteistyötä ja vuoropuhelua akateemisen maailman, hallinnon, päättäjien, elinkeinoelämän ja kansalaisyhteiskunnan välillä sekä Suomessa että kansainvälisesti. Työntekijöitä instituutissa on kuusikymmentä, ja sitä johti vuoteen 2018 asti professori, VTT Markku Kivinen. Vuodesta 2018 johtajan on toiminut professori, FT ja VT dosentti Markku Kangaspuro.
Historia
Aleksanteri-instituutin nimi pohjautuu Venäjän keisareihin, jotka olivat Suomen suuriruhtinaita. Nimi viittaa Aleksanteri I:een, Aleksanteri II:een ja Aleksanteri III:een.
Lapin yliopiston sosiologian professori Markku Kivinen valittiin perustamaan Aleksanteri-instituutti vuonna 1996. Hän johti tutkimuslaitosta vuosina 1996–2018. Vuodesta 2018 eteenpäin instituutin johtajana on toiminut Markku Kangaspuro.
Kohu johtajan valinnasta
Vuonna 2017 syntyi kohu, kun dekaani Hanna Snellman valitsi Markku Kangaspuron Aleksanteri-instituutin johtajaksi ilman julkista hakua ja ilman että edes instituutin johtokunta oli saanut tietää nimityksestä edes kokouskutsussa. Ainoa muu hakija oli Kivisen vaimo, yhteyspäällikkö Elina Kahla. Johtokunnan professorit Tuomas Forsberg ja Kari Liuhto arvostelevat Snellmanin ratkaisua ymmärtämättömäksi, oudoksi ja vääräksi.
Aleksanteri-konferenssi
Aleksanteri-konferenssi on kansainvälinen Venäjän, Euraasian ja itäisen Euroopan tutkimuksen kysymyksiin keskittyvä konferenssi. Konferenssi järjestetään Helsingissä lokakuun loppupuolella ja sen teemat vaihtelevat vuosittain.
Konferenssin teemoja ovat olleet:
Tutkimustoiminta
Aleksanteri-instituutin tutkimustoiminta keskittyy kuudelle painopistealueelle, joita lähestytään laajempien monitieteisten tutkimusohjelmien kautta.
Parhaillaan instituutissa on menossa tutkimushankkeita muun muassa Venäjän ympäristöpolitiiikasta, Venäjän mediaviestinnästä ja propagandasta, yhteiskunnallisista muutoksista Euraasian alueella sekä lakimuutoksista ja rangaistuskäytännöistä Venäjällä ja itäisessä Euroopassa,
Tutkimuksen kritiikkiä
Venäjän talouden professori Kari Liuhto kertoo, että Aleksanteri-instituutin johdon kommentteja kummasteltiin laajalti vuonna 2014. Naapurimaiden tutkijoiden mielestä instituutti on suomettunut ja tutkii "pehmeitä ja marginaalisia" aiheita. Pietarin valtionyliopiston professori Stanislav Tkatšenko sanoo, että instituutin keskittyminen modernisaatioon tekee sen työstä ajanhukkaa. Tulisi tutkia esimerkiksi turvallisuuspolitiikkaa, diplomatiaa, sisäpolitiikkaa ja vaaleja. Professori Pekka Sutela arvostelee, että instituutissa talouttakin tutkivat vain sosiologit. Instituutin energiapolitiikkaan erikoistuneen professorin Veli-Pekka Tynkkysen mukaan tutkimuslaitos on aiemmin pyrkinyt ideologisesti määrittelemään, miten Suomessa pitäisi tutkia Venäjää. Entisen johtajan Kivisen mukaan instituutin arvosteleminen Venäjää myötäileväksi johtuu virhepäätelmistä.
Opetus
Aleksanteri-instituutissa toimii monitieteinen ja kansainvälinen Master's Programme in Russian Studies -maisteriohjelma. Syksystä 2023 maisteriohjelman koulutusohjelma uudistuu ja laajenee, ja päivittyy samalla nimeltään muotoon Master's Programme in Russia, Eurasia and Eastern Europe. Lisäksi Aleksanteri-instituutti koordinoi myös Venäjän ja Itä-Euroopan tutkimuksen yliopistoverkoston maisterikoulua (huom. ei maisteriohjelma!), jossa järjestetään mm. alueasiantuntijuutta vahvistavia kursseja, seminaareja ja gradun ohjausta. Itäisen Keski-Euroopan, Balkanin ja Baltian tutkimuksen opintokokonaisuus (IKEBB) sekä Ukraina-opintokokonaisuus on tarkoitettu Helsingin yliopiston opiskelijoille.
Golden Tour
Soittolista
Act 1: Desert Sunrise
Act 2: The High and Dry
Act 3: Nothing Behind Me, Everything Ahead of Me
Act 4: At the Biker Rally
Act 5: At the Picnic After the Biker Rally
Act 6: Studio 54
Encore: The Nashville Rider
Tähtikuviot (Miró)
Tähtikuviot on Joan Mirón 23 guassimaalauksen sarja. Sarjan 11 ensimmäistä työtä syntyivät Normandiassa joulukuun 1939 ja toukokuun 1940 välisenä aikana. Myöhemmät 13 työtä valmistuivat Palma de Mallorcassa vuosina 1940–1941.
Syntytausta
Paperille maalatut kuvat ovat elävä ilmaisu Mirón sisäisestä maailmasta, jossa voi tunnistaa koodijärjestelmiä ja symboleita. Näiden maalausten tikkaat olivat aina kiehtoneet häntä, ne olivat olleet metafora hänen yrityksilleen asettaa maalauksensa erilaiselle maailman ymmärtämisen tasolle, polkuna pois arkipäiväisestä realismista. Nyt siitä tuli entistäkin tärkeämpi pakenemisen ele: "Tunsin syvää halua paeta", hän kirjoitti tuosta ajasta. "Suljin itseni sisääni tarkoituksella. Yö, musiikki ja tähdet alkoivat näytellä merkittävää roolia maalausteni viitteinä."
Theopaskhitismi
Theopaskhitismi oli 500-luvulla syntynyt teologinen oppi, joka liitettiin Johannes Maxentinuksen kaltaisiin teologeihin ja jonka mukaan yksi Kolminaisuudesta ristiinnaulittiin. Esimerkiksi Hormisdaan (paavina 514-523) mukaan oppi oli mahdollisesti harhaanjohtava ja voi johtaa esimerkiksi patripassianismin tapaiseen heresiaan.